OBČINA RADENCI

OBČINSKI SVET

Na podlagi 29. in 34. b člena Zakona o lokalni samoupravi (Uradni list RS, št. 94/07 –ZLS-UPB2, 76/08, 79/09 in 51/10) ter 16. člena Statuta Občine Radenci (Uradno glasilo slovenskih občin, št. 2/11) je Občinski svet Občine Radenci na \_\_\_. redni seji dne, \_\_\_\_\_\_\_\_\_ sprejel

Pravilnik o spremembah in dopolnitvah Pravilnika
    o plačah in drugih prejemkih občinskih funkcionarjev, članov delovnih teles občinskega sveta, nadzornega odbora in članov drugih organov in o povračilu stroškov

Pravilnika  o plačah in drugih prejemkih občinskih funkcionarjev, članov delovnih teles občinskega sveta, nadzornega odbora in članov drugih organov in o povračilu stroškov (Uradno glasilo slovenskih občin, št. 32/2007) se spremeni, tako da glasi:

1. člen

V 2. členu se ustrezno uskladijo pravne podlage sprejetih predpisov tako, da člen glasi:

»Za ureditev plač in plačil občinskih funkcionarjev se uporabljajo določbe Zakona o funkcionarjih v državnih organih (Uradni list SRS, št. 30/90, 18/91, 22/91, 2/91-I, 4/93 in 18/94 – ZFDO), določbe Zakona o sistemu plač v javnem sektorju (Uradni list RS, št. 56/2002, v nadaljevanju - ZSPJS), določbe Zakona o lokalni samoupravi (Uradni list RS, št. 94/07 – uradno prečiščeno besedilo; v nadaljevanju ZLS-UPB2, 76/08, 79/09 in 51/10) in določb Zakona za uravnoteženje javnih financ (Uradni list RS, št. 40/2012), v nadaljevanju - ZUJF.

V 6. členu se spremeni % - delež letne plače župana tako, da člen glasi:

Plačilo za opravljanje funkcije člana občinskega sveta je sejnina za udeležbo na seji občinskega sveta oziroma seji delovnega telesa občinskega sveta. Letni znesek sejnin vključno s sejninami za seje delovnih teles občinskega sveta, ki se izplača posameznemu članu občinskega sveta, ne sme presegati **7,5%** letne plače župana **oz. višine določene s sprejetimi zakonskimi določili.**

21. člen predmetnega pravilnika se v celoti črta.

2. člen

Ta sprememba Pravilnika začne veljati naslednji dan po objavi v Uradnem glasilu slovenskih občin, uporablja pa se od 1. 6. 2012

Štev: 405-00001/2012

Datum: \_\_\_\_\_\_\_

 JANEZ RIHTARIČ

 ŽUPAN OBČINE RADENCI